Πατρίς Ταλόν

Ο Πατρίς Ταλόν (Patrice Talon, 1η Μαΐου 1958-) είναι επιχειρηματίας και πολιτικός από το Μπενίν, πρόεδρος της χώρας από τις 6 Απριλίου 2016. Επανεξελέγη το 2021.

Βιογραφία
Είναι γνωστός ως ο «Βασιλιάς του Βαμβακιού» εξαιτίας της εμπλοκής του στη βιομηχανία βάμβακος. Υποστήριξε τον πρόεδρο Τομάς Μπονί Γιαγί, χρηματοδοτώντας την εκστρατεία του για τις εκλογικές αναμετρήσεις του 2006 και του 2011."Benin heading for presidential run-off vote", France 24, 2016-03-08 Όμως έπειτα από την αποτυχία των δύο, ο Ταλόν κατηγορήθηκε για ανάμιξη σε συνωμοσία με σκοπό τη δολοφονία του προέδρου  Μπονί Γιαγί και έφυγε για τη Γαλλία το 2012. Τελικά του δόθηκε χάρη το 2014."Benin president pardons 'poison-plot' businessman who fled to France", RFI, 2014-05-15.
Ο Ταλόν ήταν υποψήφιος στις προεδρικές εκλογές του 2016. Παρότι ήταν 2ος στον πρώτο γύρο των εκλογών, με πρώτο τον πρωθυπουργό Λιονέλ Ζινσού από τις Δυνάμεις Καουρί για το Μπενίν που ξεπροβάλλει, επικράτησε στον δεύτερο γύρο, με ποσοστό 65% των ψήφων. Σε ομιλία του στις 25 Μαρτίου 2016, ο Ταλόν δήλωσε ότι «πρώτον και κύριον θα ασχοληθεί με τις μεταρρυθμίσεις στο σύνταγμα», συζητώντας το σχέδιό του να περιορίσει την προεδρική θητεία σε μία πενταετία. Παράλληλα, ανακοίνωσε ότι σχεδίαζε να μειώσει τον αριθμό των μελών της κυβέρνησης από τα 28 στα 16 μέλη."Newly-elected Benin president aims to reduce presidential terms", Reuters, 2016-03-26.

Ο Ταλόν ορκίστηκε πρόεδρος στις 6 Απριλίου 2016."Businessman sworn in as Benin's president", Reuters, 2016-04-06. Η σύνθεση της κυβέρνησής του ανακοινώθηκε αργότερα την ίδια ημέρα. Στο νέο κυβερνητικό σχήμα δεν διορίστηκε πρωθυπουργός, ενώ δύο από τους ηττημένους των προεδρικών εκλογών , οι οποίοι είχαν υποστηρίξει τον Ταλόν στον δεύτερο γύρο, οι Πασκάλ Κουπακί και Αμπντουλάγιε Μπιό-Τσανέ διορίστηκαν σε καίριες θέσεις. Ειδικότερα, ο Κουπακί έγινε γενικός γραμματέας της προεδρίας και ο Μπιο-Τσανέ διορίστηκε υπουργός Προεδρίας για Σχεδιασμό και Ανάπτυξη.Vincent Duhem, "Bénin : Patrice Talon nomme un gouvernement sans Premier ministre", Jeune Afrique, 2016-04-06 .

Το 2021 επανεξελέγη για μία δεύτερη θητεία με το 86,30% των ψήφων.

Προσωπική ζωή
Είναι παντρεμένος με μια γυναίκα από το Πόρτο Νόβο και έχει μαζί της δύο παιδιά.

Παραπομπές

Εξωτερικοί σύνδεσμοι


Κατηγορία:Ηγέτες εν ενεργεία
Κατηγορία:Πρόεδροι του Μπενίν